*Likumprojekts*

Grozījumi „Ieguldījumu pārvaldes sabiedrību likumā”

Izdarīt Ieguldījumu pārvaldes sabiedrību likumā (Latvijas Republikas Saeimas un Ministru Kabineta Ziņotājs, 1998, 3. nr.; 2000, 13. nr.; 2002, 23. nr.; 2004, 9. nr.; 2007, 9. nr.; 2008, 14., 15., 23. nr.; Latvijas Vēstnesis, 2010, 51. nr.; 2011, 173. nr.; 2013, 142., 192. nr.; 2016, 31. nr.; 2017, 75., 222. nr.; 2018, 225. nr.; 2019, 132. nr.) šādus grozījumus:

1. Izslēgt 59.panta pirmās daļas 6.punktu un otro daļu.
2. Papildināt 76.pantu ar 8.1daļu šādā redakcijā:

„(8)1 Ja grozījumu šā panta trešajā un ceturtajā daļā minētajā informācijā rezultātā fondu pārvaldošā sabiedrība vairs neatbilst šajā likumā noteiktajām prasībām, Komisija 15 darbdienu laikā pēc informācijas saņemšanas paziņo fondu pārvaldošajai sabiedrībai, ka tā nedrīkst izdarīt attiecīgās izmaiņas, un informē par to sabiedrības uzņēmējvalsts uzraudzības institūciju.”.

1. Papildināt 76.pantu ar 8.2daļu šādā redakcijā:

„(8)2 Ja grozījumi šā panta trešajā un ceturtajā daļā minētajā informācijā ir veikti pēc informācijas nosūtīšanas Komisijai šā panta septītajā daļā noteiktajā kārtībā, un ja grozījumu rezultātā fondu pārvaldošā sabiedrība vairs neatbilst šā likuma prasībām, Komisija piemēro šajā likumā noteiktos uzraudzības pasākumus un šajā likumā minētās sankcijas. Par uzraudzības pasākumiem un sankcijām, kas piemēroti pret sabiedrību, Komisija informē sabiedrības uzņēmējvalsts uzraudzības institūciju.”.

1. Likuma 77.2panta divpadsmito daļu izteikt šādā reakcijā:

„(12) Ja fondu pārvaldošā sabiedrība vēlas grozīt informāciju, kas minēta šā panta pirmajā daļā norādītajā paziņojumā, vai veikt izmaiņas, kas saistītas ar izplatāmajām fonda ieguldījumu apliecību klasēm, tā vienu mēnesi pirms attiecīgo izmaiņu izdarīšanas nosūta Komisijai rakstveida paziņojumu par attiecīgajām izmaiņām.”.

1. Papildināt 77.2pantu ar trīspadsmito daļu šādā reakcijā:

„(13) Ja šā panta divpadsmitajā daļā minēto grozījumu rezultātā fonds vairs neatbilst šajā likumā noteiktajām prasībām, Komisija 15 darbdienu laikā pēc informācijas saņemšanas paziņo fondu pārvaldošajai sabiedrībai, ka tā nedrīkst ieviest attiecīgās izmaiņas, un informē par to fonda uzņēmējvalsts uzraudzības institūciju.”.

1. Papildināt 77.2pantu ar četrpadsmito daļu šādā reakcijā:

„(14) Ja šā panta trīspadsmitajā daļā minētie grozījumi ir veikti, lai gan Komisija nav devusi atļauju izdarīt grozījumus minētajos dokumentos vai grozījumu rezultātā fonds vairs neatbilst šā likuma prasībām, Komisija piemēro šajā likumā noteiktos uzraudzības pasākumus un šajā likumā minētās sankcijas. Par uzraudzības pasākumiem un sankcijām, kas piemēroti pret sabiedrību, Komisija informē fonda uzņēmējvalsts uzraudzības institūciju.”.

1. Izteikt 77.3panta pirmo daļu šādā redakcijā:

„(1) Fondu pārvaldošā sabiedrība, kas plāno Latvijā izplatīt ieguldījumu fondu ieguldījumu apliecības, veic vajadzīgos pasākumus, lai nodrošinātu Latvijā šādu darbību veikšanu:

1) apstrādātu ieguldītāju parakstīšanās uz ieguldījumu apliecībām, ieguldījuma apliecību atpakaļpirkšanas un atpakaļpieņemšanas pieteikumus un veiktu ar tiem saistītos norēķinus atbilstoši šā panta ceturtās daļas 3.punktā minēto dokumentu nosacījumiem;

2) sniegtu ieguldītājiem informāciju par parakstīšanās uz ieguldījumu apliecībām, ieguldījumu apliecību atpakaļpirkšanas un atpakaļpieņemšanas pieteikumu izpildi un ar tiem saistītajiem norēķiniem;

3) palīdzētu apstrādāt informāciju saistībā ar ieguldītāju sūdzību izskatīšanu un informētu ieguldītājus par iesniegumu un sūdzību (strīdu) iesniegšanas un izskatīšanas kārtību;

4) darītu pieejamu ieguldītājiem šā panta ceturtās daļas 3.punktā minēto informāciju un dokumentu kopijas;

5) sniegtu ieguldītājiem informāciju, tostarp izmantojot elektroniskos datu nesējus, par darbībām, kuras šā panta 2.1daļā minētās personas veic, izpildot šīs daļas prasības;

6) veiktu kontaktpunkta funkciju saziņā ar Komisiju un citām kompetentajām iestādēm.

Augstāk minēto darbību veikšanai fondu pārvaldošajai sabiedrībai nav pienākums nodrošināt tās fizisku klātbūtni Latvijā vai deleģēt šajā daļā minēto darbību veikšanu trešajai personai.”.

1. 77.3panta otro daļu izteikt šādā redakcijā:

„(2) Fondu pārvaldošā sabiedrība nodrošina, ka, veicot šā panta pirmajā daļā minētās darbības, saziņā tiek izmantota latviešu valoda vai cita valoda, kuras izmantošanai piekritusi Komisija.”.

1. Papildināt 77.3pantu ar 2.1daļu šādā redakcijā:

„(21) Šā panta pirmajā daļā minētās darbības veic:

1) fondu pārvaldošā sabiedrība;

2) finanšu un kapitāla tirgus dalībnieki, kuru uzraudzību veic Komisija, citas dalībvalsts uzraudzības institūcija vai Eiropas Centrālā banka un kuri saskaņā ar normatīvajiem aktiem ir tiesīgi veikt attiecīgās darbības;

3) šās daļas pirmajā un otrajā punktā minētās personas.”.

1. Izteikt 77.3panta ceturtās daļas 2.punktu šādā redakcijā:

„2) fondu pārvaldošās sabiedrības paziņojums, kas atbilst Eiropas Komisijas regulas Nr. 584/2010 1.pielikumam un ietver informāciju:

1. par attiecīgā fonda ieguldījumu apliecību izplatīšanas kārtību Latvijā;
2. adresi, kas nepieciešama, lai Komisija varētu izrakstīt rēķinu vai paziņot Komisijai veicamos maksājumus;
3. par to, kā tiks nodrošināta šā panta pirmajā daļā minēto darbību veikšana.”.
4. 77.3panta 9.1daļu izteikt šādā redakcijā:

„(91) Fondu pārvaldošā sabiedrība, slēdzot līgumu ar šā panta 2.1daļas 2.punktā minētajām personām, līgumā iekļauj:

1. noteikumus par šā panta devītās daļas 1., 2., 3., 4., 7. un 8. punktā noteikto prasību ievērošanas kārtību;
2. noteikumus, kas paredz pušu atbildību par to neievērošanu;
3. noteikumus, kas precizē, kuras tieši nodarbībām veiks pati fondu pārvaldošā sabiedrība un kuras veiks šā panta 2.1daļas 2.punktā minētās personas;

4) apliecinājumu tam, ka šā panta 2.1daļas 2.punktā minētās personas visu tām nepieciešamo informāciju un dokumentus saņems no fondu pārvaldošās sabiedrības.”.

1. 77.3panta desmito daļu izteikt šādā redakcijā:

„(10) Ja fondu pārvaldošā sabiedrība vēlas grozīt informāciju, kas minēta šā panta ceturtās daļas 2.punktā norādītajā paziņojumā, vai veikt izmaiņas, kas saistītas ar izplatāmajām fonda ieguldījumu apliecību klasēm, tā vienu mēnesi pirms attiecīgo izmaiņu izdarīšanas nosūta Komisijai rakstveida paziņojumu par attiecīgajām izmaiņām.”.

1. Izslēgt 77.3panta trīspadsmito daļu.
2. Papildināt likumu ar 77.5pantu šādā redakcijā:

„**77.5 pants. Latvijā reģistrēto ieguldījumu fondu ieguldījumu apliecību izplatīšanas dalībvalstī pārtraukšana**

(1) Fondu pārvaldošā sabiedrība, kurai Komisija šā likuma 77.2panta astotajā daļā noteiktajā kārtībā paziņojusi par tās tiesībām sākt izplatīt fonda ieguldījumu apliecības dalībvalstī, ir tiesīga pārtraukt ieguldījumu fonda ieguldījumu apliecību, tostarp fonda ieguldījumu apliecību klašu izplatīšanu šajā dalībvalstī, ja tā iesniedz Komisijai paziņojumu, kurā norāda informāciju par to, ka:

1) ir izteikts piedāvājums bez maksas, izņemot fondu ieturēto maksu ieguldījumu samazināšanas vai realizēšanas izmaksu segšanai, atpakaļpirkt vai atpakaļpieņemt visas ieguldījumu apliecības, kas izplatītas fonda ieguldītājiem attiecīgajā dalībvalstī, piedāvājums ir publiski pieejams vismaz 30 darbdienas un tas tieši vai caur finanšu starpniekiem ir izteikts individuāli katram zināmajam fonda ieguldītājam attiecīgajā dalībvalstī;

2) publiski paziņots, tostarp izmantojot elektroniskos saziņas līdzekļus, nodoms pārtaukt ieguldījumu apliecību izplatīšanu un izplatīšanas nodrošināšanai veicamās darbības;

3) ar ieguldījumu apliecību izplatīšanas pārtraukšanas dienu tiek grozītas vai izbeigtas jebkādas līgumsaistības ar finanšu starpniekiem vai ārpakalpojuma sniedzējiem, lai nepieļautu fonda ieguldījumu apliecību tiešu vai netiešu izplatīšanas uzsākšanu vai turpināšanu pēc ieguldījumu apliecību izplatīšanas pārtraukšanas.

(2) Šā panta pirmās daļas 1.punktā minētajā piedāvājumā atpakaļpirkt vai atpakaļpieņemt ieguldījumu apliecības un 2.punktā minētajā paziņojumā ir iekļaujama informācija fonda ieguldītājiem par sekām viņiem piederošo ieguldījumu apliecību atpakaļpirkšanas vai atpakaļpieņemšanas pieteikumu neiesniegšanas gadījumā;

(3) Informācija, kas ir iekļauta šā panta pirmās daļas 1.punktā minētajā piedāvājumā atpakaļpirkt vai atpakaļpieņemt ieguldījumu apliecības, un 2.punktā minētajā paziņojumā, ir sniedzama attiecīgās fonda uzņēmējvalsts oficiālajā valodā vai vienā no tās oficiālajām valodām, vai valodā, ko akceptējušas šīs dalībvalsts uzraudzības institūcija.

(4) Ar ieguldījuma apliecību izplatīšanas pārtraukšanas dienu fondu pārvaldošā sabiedrībai aizliegts tieši vai netieši izplatīt fonda ieguldījumu apliecības dalībvalstī, attiecībā uz kuru tā ir iesniegusi paziņojumu šā panta pirmajā daļā noteiktajā kārtībā.

(5) Komisija pārbauda, vai paziņojums, ko sniegusi fondu pārvaldošā sabiedrība saskaņā ar šā panta pirmo daļu, ir pilnīgs un 15 darba dienu laikā pēc pilnīga paziņojuma saņemšanas pārsūta to attiecīgās fonda uzņēmējvalsts uzraudzības institūcijai un Eiropas Vērtspapīru un tirgus iestādei. Komisija nekavējoties informē fondu pārvaldošo sabiedrību par paziņojuma pārsūtīšanu.

(6) Fondu pārvaldošajai sabiedrībai ir pienākums Komisijai un fonda ieguldītājiem attiecīgajā dalībvalstī, kuri pēc ieguldījumu fonda ieguldījumu apliecību izplatīšanas pārtraukšanas saglabā fonda ieguldījumu apliecības, sniegt šā likuma 57.1pantā minēto informāciju. Fondu pārvaldošā sabiedrība, ir tiesīga izmantot jebkādus elektroniskās vai distances saziņas līdzekļus, ja informācija fonda ieguldītājiem tiek sniegta un izmantotie saziņas līdzekļi ir attiecīgās fonda uzņēmējvalsts oficiālajā valodā vai valodā, ko akceptējusi šīs valsts uzraudzības institūcija.

(7) Komisija nosūta fonda uzņēmējvalsts uzraudzības institūcijai informāciju par izmaiņām 77.2panta ceturtajā daļā minētajos dokumentos.”.

1. Papildināt likumu ar 77.6pantu šādā redakcijā:

„**77.6 pants. Dalībvalstī reģistrētu ieguldījumu fondu ieguldījumu apliecību izplatīšanas Latvijā pārtraukšana**

(1) Fondu pārvaldošā sabiedrība, kurai izcelsmes valsts uzraudzības institūcija paziņojusi par tās tiesībām sākt izplatīt fonda ieguldījumu apliecības Latvijā, ir tiesīga pārtraukt ieguldījumu fonda ieguldījumu apliecību, tostarp dažādu fonda ieguldījumu apliecību klašu izplatīšanu Latvijā, ja ir izpildīti šādi nosacījumi:

1) ir izteikts piedāvājums bez maksas, izņemot fondu ieturēto maksu ieguldījumu samazināšanas vai realizēšanas izmaksu segšanai, atpakaļpirkt vai atpakaļpieņemt visas ieguldījumu apliecības, kas izplatītas fonda ieguldītājiem Latvijā, piedāvājums ir publiski pieejams vismaz 30 darbdienas un tas tieši vai caur finanšu starpniekiem ir izteikts individuāli katram zināmajam fonda ieguldītājam Latvijā;

2) publiski paziņots, tostarp izmantojot elektroniskos saziņas līdzekļus, nodoms pārtaukt ieguldījumu apliecību izplatīšanu un izplatīšanas nodrošināšanai veicamās darbības;

3) ar ieguldījumu apliecību izplatīšanas pārtraukšanas dienu tiek grozītas vai izbeigtas jebkādas līgumsaistības ar finanšu starpniekiem vai ārpakalpojuma sniedzējiem, lai nepieļautu fonda ieguldījumu apliecību tiešu vai netiešu izplatīšanas uzsākšanu vai turpināšanu pēc ieguldījumu apliecību izplatīšanas pārtraukšanas.

(2) Šā panta pirmās daļas 1.punktā minētajā piedāvājumā atpakaļpirkt vai atpakaļpieņemt ieguldījumu apliecības un 2.punktā minētajā paziņojumā ir iekļaujama informācija fonda ieguldītājiem par sekām viņiem piederošo ieguldījumu apliecību atpakaļpirkšanas vai atpakaļpieņemšanas pieteikumu neiesniegšanas gadījumā;

(3) Informācija, kas ir iekļauta šā panta pirmās daļas 1.punktā minētajā piedāvājumā atpakaļpirkt vai atpakaļpieņemt ieguldījumu apliecības, un 2.punktā minētajā paziņojumā, ir sniedzama latviešu valodā vai citā valodā, kuras izmantošanai piekritusi Komisija.

(4) Ar ieguldījuma apliecību izplatīšanas pārtraukšanas dienu fondu pārvaldošā sabiedrībai aizliegts tieši vai netieši izplatīt fonda ieguldījumu apliecības Latvijā.

(5) Fondu pārvaldošajai sabiedrībai ir pienākums fonda ieguldītājiem Latvijā, kuri pēc ieguldījumu fonda ieguldījumu apliecību izplatīšanas pārtraukšanas saglabā fonda ieguldījumu apliecības, sniegt šā likuma 57.1pantā minēto informāciju. Fondu pārvaldošā sabiedrība, ir tiesīga izmantot jebkādus elektroniskās vai distances saziņas līdzekļus, ja informācija fonda ieguldītājiem tiek sniegta un izmantotie saziņas līdzekļi ir latviešu valodā vai citā valodā, kuras izmantošanai piekritusi Komisija.

(6) No dienas, kad fonda izcelsmes valsts uzraudzības institūcija ir nosūtījusi Komisijai informāciju par izmaiņām 77.3 panta ceturtās daļas 3.punktā minētajos dokumentos, Komisija nav tiesīga pieprasīt fonda pārvaldošajai sabiedrībai uzskatāmi pierādīt tās darbības atbilstību normatīvajiem aktiem, kuri regulē izplatīšanas prasības, kas minētas Eiropas Parlamenta un Padomes 2019.gada 20.jūnija regulas (ES) 2019/1156 par kolektīvo ieguldījumu uzņēmumu pārrobežu izplatīšanas atvieglošanu un ar kuru groza regulas (ES) Nr. 345/2013, (ES) Nr. 346/2013 un (ES) Nr. 1286/2014 5.pantā.”.

1. Papildināt informatīvo atsauci uz Eiropas Savienības direktīvām ar 17.punktu šādā redakcijā:

„17. Eiropas Parlamenta un Padomes 2019.gada 20.jūnija direktīvas (ES) 2019/1160, ar ko direktīvas 2009/65/EK un 2011/61/ES groza attiecībā uz kolektīvo ieguldījumu uzņēmumu pārrobežu izplatīšanu.”.

Likums stājas spēkā 2021.gada 2.augustā.

Finanšu ministrs J.Reirs

Davidovičs 67083931

gunvaldis.davidovics@fm.gov.lv